**SOROZATBAN HARMADSZOR LETT A LEGJOBB AUTÓGYÁRTÓ A RANGOS DRIVER POWER FELMÉRÉSEN**

**Továbbra sincs jobb autógyártó a Lexusnál – legalábbis ez derül ki a 2019-es Auto Express Driver Power felmérésből. A környezetbarát hibrid elektromos modelljeiről ismert japán luxusautógyártó immár a harmadik egymást követő évben kapta meg az aranyérmet, mivel idén is példátlan, 92,04 százalékos általános elégedettségi értékelést kapott a mértékadó brit magazin olvasóitól.**

A brit luxusautóvásárók nem csupán általánosan ítélték a Lexust a legjobb autómárkának: a Lexus kapta a legmagasabb pontszámokat az utastérre és a komfortra, a külső megjelenésre és a megbízhatóságra is. Mindez azért is nagyon fontos, mert az értékelés nem elméleti szakértőktől vagy szakíróktól származik, hanem maguk az autótulajdonosok szavaztak: Nagy-Britannia autósai idén is ezerszám adták le szavazataikat. A Lexus-modellek hét kategóriában is első helyet szereztek: [az RX luxus crossover](https://www.lexus.hu/car-models/rx/#hero) aranyérmet nyert a Legjobb Nagyméretű Prémium SUV kategóriában, emellett pedig az utastér és a kényelem tekintetében is a legmagasabb pontszámokat kapta; az [RC kupé](https://www.lexus.hu/car-models/rc/the-new-rc/#hero) nemcsak a Legjobb Sportkocsi kategória győztese lett, hanem a megbízhatóság és a gyártási minőség terén is a legjobbnak bizonyult; [az IS prémium szedán](https://www.lexus.hu/car-models/is/#hero) lett a Legjobb Kompakt Felsővezetői Autó, emellett pedig második helyezést szerzett az Év Legjobb Új Autója kategóriában. A díjak számát a Lexus GS is szaporította, megszerezve a Legjobb Felsővezetői Autó címét.

*„Fantasztikus, hogy a Lexus már egymás után harmadik alkalommal végez a Driver Power felmérés élén. Köztudott, hogy a márka fényűző, vonzó és kényelmes autókat épít, és mivel e modellek megbízhatóságát is újra meg újra elismeri a nagyközönség, sok autógyártó tekint irigyen a Lexusra.”* – fogalmaz Steve Fowler, az Auto Express magazin főszerkesztője.

*„A Lexus márka 30 éve jelent meg a piacon, és mindig is arra törekedtünk, hogy ne csupán a lehető legmagasabb szinten szolgáljuk ki vásárlóinkat, hanem teljesen újrafogalmazzuk mindazt, amit a hibátlan ügyfélszolgálat jelent a vevők számára. Hitünk szerint ez a kiválóság egyik alapköve, ami mellett ugyanilyen fontos még a remek termék és a Lexus-dolgozók elkötelezett munkája. Ezeknek köszönhető, hogy sikerült újra az élen végeznünk a Driver Power listáján az autógyártók értékelésében.”* – teszi hozzá Ewan Shepherd, a Lexus brit képviseletének igazgatója.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)